CELEX: 32009D0312
Language: bg
Date: 2009-04-02 00:00:00
Title: 2009/312/ЕО: Решение на Комисията от 2 април 2009 година за изменение на Решение 2000/96/ЕО по отношение на целевите мрежи за наблюдение на заразни болести (нотифицирано под номер C(2009) 2351) (Текст от значение за ЕИП)

3.4.2009   
            
            
               BG
            
            
               Официален вестник на Европейския съюз
            
            
               L 91/27
            
         
      РЕШЕНИЕ НА КОМИСИЯТА
   
   от 2 април 2009 година
   за изменение на Решение 2000/96/ЕО по отношение на целевите мрежи за наблюдение на заразни болести
   (нотифицирано под номер C(2009) 2351)
   (текст от значение за ЕИП)
   (2009/312/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Решение № 2119/98/ЕО на Европейския парламент и на Съвета от 24 септември 1998 г. за създаване на мрежа за епидемиологично наблюдение и контрол на заразните болести в Общността (1) и по-специално член 3 от него,
   като има предвид, че:
   
               (1)
            
            
               С Решение 2000/96/ЕО на Комисията от 22 декември 1999 г. относно заразните болести, които постепенно се обхващат от мрежата на Общността съгласно Решение № 2119/98/ЕО на Европейския парламент и на Съвета (2) е установен списък на заразните болести и специалните здравни въпроси за целите на епидемиологичното наблюдение. Главната цел за развиване на такава мрежа за наблюдение и контрол на заразни болести на общностно равнище е да се събира и координира информация от мрежите за наблюдение в държавите-членки във връзка с общественото здраве.
            
         
               (2)
            
            
               Тъй като към момента на приемането на Решение 2000/96//ЕО не всички заразни болести или специални здравни въпроси, избрани за епидемиологично наблюдение, можеха да бъдат обхванати от мрежата на Общността, бяха определени някои целеви мрежи за наблюдение, които вече могат да бъдат създадени.
            
         
               (3)
            
            
               В Решение 2003/542/ЕО на Комисията от 17 юли 2003 г. за изменение на Решение 2000/96/ЕО по отношение на работата на целевите мрежи за наблюдение (3)
                  inter alia се посочват заразните болести и специалните здравни въпроси, за които по това време са създадени целеви мрежи за наблюдение.
            
         
               (4)
            
            
               В Регламент (ЕО) № 851/2004 на Европейския парламент и на Съвета от 21 април 2004 г. за създаване на Европейски център за профилактика и контрол върху заболяванията (ЕЦПЗ) (4) целевите мрежи за наблюдение (ЦМН) се определят като специални мрежи за болести или специални здравни въпроси, избрани за епидемиологично наблюдение между акредитираните структури и от органи на държавите-членки.
            
         
               (5)
            
            
               В член 3, параграф 2, буква г) от Регламент (ЕО) № 851/2004 на ЕЦПЗ се поверява задачата да координира европейската мрежа на органите, действащи в областите на неговата мисия, включително и мрежи, възникващи от дейности в областта на общественото здраве и подкрепяни от Комисията и от действията на ЦМН.
            
         
               (6)
            
            
               В момента ЕЦПЗ следи относителната важност на болестите и специалните здравни въпроси и предлага изменения на списъка на заразните болести, които постепенно се обхващат от мрежата на Общността, когато това се налага поради епидемиологичната ситуация. Освен това всички нови болести, включени в Решение 2000/96/ЕО, също се обхващат от епидемиологичните наблюдения на ЕЦПЗ.
            
         
               (7)
            
            
               Тъй като по-голямата част от болестите и здравните въпроси, изброени в приложение I към Решение 2000/96/ЕО, са вече обхванати от дейността на ЕЦПЗ, отбелязването чрез звездичка на създадените мрежи в посоченото приложение вече не е необходимо.
            
         
               (8)
            
            
               Решение 2000/96/ЕО следва да бъде съответно изменено.
            
         
               (9)
            
            
               Мерките, предвидени в настоящото решение, са в съответствие със становището на комитета, създаден съгласно член 7 от Решение № 2119/98/ЕО,
            
         ПРИЕ НАСТОЯЩОТО РЕШЕНИЕ:
   Член 1
   Решение 2000/96/ЕО се изменя, както следва:
   
               1.
            
            
               В член 4, параграф 2, първа алинея се заличава.
            
         
               2.
            
            
               Приложение I се изменя в съответствие с приложението към настоящото решение.
            
         Член 2
   Адресати на настоящото решение са държавите-членки.
   
      Съставено в Брюксел на 2 април 2009 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 268, 3.10.1998 г., стр. 1.
   
      (2)  ОВ L 28, 3.2.2000 г., стр. 50.
   
      (3)  ОВ L 185, 24.7.2003 г., стр. 55.
   
      (4)  ОВ L 142, 30.4.2004 г., стр. 1.
   
      ПРИЛОЖЕНИЕ
      Приложение I към Решение 2000/96/ЕО се заменя със следното:
      
         
            „ПРИЛОЖЕНИЕ I
            1.   ЗАРАЗНИ БОЛЕСТИ И СПЕЦИАЛНИ ЗДРАВНИ ВЪПРОСИ, КОИТО ТРЯБВА ПОСТЕПЕННО ДА БЪДАТ ОБХВАНАТИ ОТ МРЕЖАТА НА ОБЩНОСТТА, КАКТО Е ПОСОЧЕНО В ЧЛЕН 1
            
            
                        1.1.
                     
                     
                        За заразните болести и специалните здравни въпроси, изброени в настоящото приложение, епидемиологичният надзор в рамките на общностната мрежа се извършва чрез стандартизирано събиране и анализ на данни по начин, който се определя за всяка заразна болест и специален здравен въпрос, когато се създават конкретни целеви мрежи за наблюдение.
                     
                  2.   БОЛЕСТИ
            
            2.1.   Болести, които се предотвратяват чрез ваксинация
            
            Дифтерит
            Инфекции с Haemophilus influenza, тип В
            Грип
            Морбили
            Заушка
            Коклюш
            Полиомиелит
            Рубеола
            Вариола
            Тетанус
            2.2.   Болести, предавани по полов път
            
            Хламидални инфекции
            Гонококови инфекции
            Инфекция с HIV
            Сифилис
            2.3.   Вирусни хепатити
            
            Хепатит А
            Хепатит В
            Хепатит С
            2.4.   Болести, предавани чрез храната и водата, и болести с произход от околната среда
            
            Антракс
            Ботулизъм
            Кампилобактериоза
            Криптоспоридиоза
            Жиардиаза
            Ентерохеморагична инфекция, предизвикана от E. сoli
            
            Лептоспироза
            Листериоза
            Салмонелоза
            Шигелоза
            Токсоплазмоза
            Трихинелоза
            Йерсиниоза
            2.5.   Други болести
            
            2.5.1.   Болести, предавани чрез неконвенционални агенти
            
            Трансмисивни спонгиформни енцефалопатии, вариант на болестта на Кройцфелд—Якоб
            2.5.2.   Болести, предавани по въздушно-капков път
            
            Легионерска болест
            Менингококова болест
            Пневмококови инфекции
            Туберкулоза
            Тежък остър респираторен синдром (ТОРС)
            2.5.3.   Зоонози (различни от изброените в подточка 2.4)
            
            Бруцелоза
            Ехинококоза
            Бяс
            Ку-треска
            Туларемия
            Инфлуенца по птиците у човека
            Западнонилска треска
            2.5.4.   Тежки болести, внасяни от чужбина
            
            Холера
            Малария
            Чума
            Вирусни хеморагични трески
            3.   СПЕЦИАЛНИ ЗДРАВНИ ВЪПРОСИ
            
            
                        3.1.
                     
                     
                        Нозокомиални инфекции
                     
                  
                        3.2.
                     
                     
                        Антимикробна резистентност“